|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/** |
|  |  **(protokols Nr.; .p.)** |

**Par kustamās mantas – automašīnas Ford Mondeo (valsts reģistrācijas numurs HA4435), atsavināšanu**

Gulbenes novada pašvaldībā saņemts **Gulbenes novada Centrālās pārvaldes Īpašumu pārraudzības nodaļas vadītāja Kristapa Dauksta** 2024.gada 17.jūlija iesniegums (Gulbenes novada pašvaldībā saņemts 2024.gada 17.jūlijā un reģistrēts ar Nr. GND/5.13.2/24/1481-D), kurā izteikts lūgums organizēt pašvaldības kustamās mantas – vieglās pasažieru automašīnas Ford Mondeo (valsts reģistrācijas numurs HA4435) (transportlīdzekļa 1.reģistrācijas datums: 07.02.2008., VIN: WFOGXXGBBG7J11780) (turpmāk – transportlīdzeklis), atsavināšanu.

2024.gada 1.augustā sauszemes transportlīdzekļu tehniskais eksperts Ansis Vārsbergs (sertifikāts AA Nr.408, spēkā līdz 2027.gada 7.februārim) ir veicis augstākminētā transportlīdzekļa novērtēšanu. Transportlīdzekļa vērtība pēc LTAB vērtību kataloga un metodikas, ņemot vērā tehnisko stāvokli un ekspluatācijas nolietojumu, ir 300,00 EUR (trīs simti *euro*).

Transportlīdzeklim ir nepieciešama korozijas novēršana, krāsojuma remonts. ABS, ESC remonts.

Gulbenes novada pašvaldības pamatlīdzekļu kartītē Nr. 001260, inventāra Nr. PRA000951, transportlīdzeklim atlikusī bilances vērtība uz 2024.gada 28.maiju ir 0,00 EUR (nulle *euro* 00 *centi*).

Saskaņā ar Publiskas personas mantas atsavināšanas likuma 9.panta trešo daļu, noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.

Atbilstoši Publiskas personas mantas atsavināšanas likuma 37.panta pirmās daļas 1.punktam, pārdot publiskas personas mantu par brīvu cenu var, ja kustamās mantas atlikusī bilances vērtība pēc grāmatvedības uzskaites datiem ir mazāka par 700 *euro*, šajā gadījumā pārdošanas cena nedrīkst būt mazāka par atlikušo vērtību. Šā likuma 3.panta pirmās daļas 2.punktā noteikts, ka publiskas personas nekustamo un kustamo mantu var atsavināt pārdodot par brīvu cenu. Savukārt šā likuma 7.pantā noteikts, ja lēmumā par publiskas personas mantas atsavināšanu noteiktais atsavināšanas veids nav bijis sekmīgs, institūcija (amatpersona), kura devusi atļauju atsavināšanai, var noteikt citu atsavināšanas veidu.

Saskaņā ar Pašvaldību likuma 10.panta pirmās daļas 17.punktu, noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto, savukārt šā likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 8.augusta sēdes lēmumu “Par kustamās mantas – automašīnas Ford Mondeo (valsts reģistrācijas numurs HA4435) nosacītās cenas apstiprināšanu”, protokols Nr. GND/2.7.2/24/19 (10.§), pamatojoties uz Pašvaldību likuma 10.panta pirmās daļas 17.punktu un 21.punktu, Publiskas personas mantas atsavināšanas likuma 37.panta pirmās daļas 1.punktu, 3.panta pirmās daļas 2.punktu, 7.pantu un 9.pantu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldības īpašumā esošo kustamo mantu – vieglo pasažieru automašīnu Ford Mondeo (valsts reģistrācijas numurs HA4435) (transportlīdzekļa 1.reģistrācijas datums: 07.02.2008., VIN: WFOGXXGBBG7J11780), par brīvu cenu.

2. APSTIPRINĀT šā lēmuma 1.punktā minētās kustamās mantas brīvo cenu 300,00 EUR (trīs simti *euro*).

3. PUBLICĒT sludinājumu par šā lēmuma 1.punktā minētās kustamās mantas pārdošanu Gulbenes novada pašvaldības tīmekļa vietnē [www.gulbene.lv](http://www.gulbene.lv).

4. NOTEIKT, ka, ja 5 (piecu) darba dienu laikā pēc informācijas publicēšanas pašvaldības tīmekļa vietnē, šā lēmuma 1.punktā minēto kustamo mantu pirkt piesakās vairāki pretendenti, Gulbenes novada pašvaldības īpašuma novērtēšanas un izsoļu komisija rīko izsoli ar augšupejošu soli Publiskas personas mantas atsavināšanas likumā noteiktajā kārtībā.

5. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētās kustamās mantas atsavināšanu.

6. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis